Gardenia

Gardenia (Gardenia jasminoides) er en subtropisk busk som vokser vilt i det sørøstlige Asia. Bladene er skinnende og mørkegrønne, med tydelige nerver. Blomstene er hvite, voksaktige, fylte eller enkle, og ofte svært velduftende. Planten tilhører samme plantefamilie som kaffeplanten, Rubiaceae, eller maurefamilien. 

Gardenia trives i en noe sur og kalkfattig jord.

Planten dyrkes ofte på grunn av de velduftende blomstene, som også har vært brukt som dufttilsetning i te. Flere arter utvikler en spiselig bærfrukt. Planten brukes noe i medisin og plantefarging. På 1800-tallet var den overklasse-planten fremfor noen, og blomstene ble ofte brukt i brudebuketter og som knapphullsblomst.

I slekten Gardenia finnes over 200 arter.

 Litteratur 



 Eksterne lenker 


Kategori:Maurefamilien
Kategori:Tradisjonell kinesisk medisin